Rámcová dohoda

 „ Trvanlivé potraviny - strukoviny, múka, cukor, ryža, konzervovaná zelenina, džemy, sirupy, ostatné trvanlivé výrobky “

uzatváraná podľa § 409 a nasl. zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

 (ďalej len „Dohoda“)

**Článok I.**

 **Zmluvné strany**

**1.1 Kupujúci :**

Názov: **Stredná športová škola Trenčín**

Sídlo: Staničná 6, 911 05 Trenčín

Zastúpenie:

IČO: 00 515 159

DIČ: 2021264366

Tel.: +421 32 6528275

E-mail: riaditel@sportovaskolatn.sk

Http:// www.sportovaskolatn.sk

kontaktná osoba:

e-mailový kontakt, telefónne číslo na kontaktnú osobu:

miesto dodania:

 (ďalej v tejto Dohode označovaný len ako „Kupujúci“)

1.2 Predávajúci:

Názov:

Sídlo:

Štatutárny zástupca:
IČO:

DIČ:

IČ DPH:

Bankové spojenie:

Číslo účtu:

SWIFT/BIC:

Tel:

Fax:

e-mail:

Kontaktná osoba pre účely tejto zmluvy:

 e-mail:

 Tel.:

 (ďalej v tejto Dohode označovaný len ako „Predávajúci“)

(Kupujúci a Predávajúci sú pre účely tejto Dohody ďalej spoločne označovaní ako „Zmluvné strany“)

Ćlánok II.

Preambula

2.1 Táto Dohoda sa uzatvára ako výsledok verejného obstarávania – nadlimitnej zákazky na dodanie tovarov „Potraviny“, konkrétne Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy, sirupy, ostatné trvanlivé výrobky“ vyhlásenej v Úradnom vestníku EÚ dňa 6.6.2019, pod spis. zn.: 2019/S 108-262709 a vo Vestníku verejného obstarávania č. 113/2019 zo dňa 07.06.2019, spis.zn.: 07.06.2019, ktorú vyhlásila Stredná športová škola Trenčín.

2.2 Predávajúci sa zaväzuje, že bude pri plnení tejto Dohody postupovať podľa jej ustanovení a v súlade so súťažnými podkladmi a s ponukou, ktorú Predávajúci predložil Kupujúcemu ako uchádzač v nadlimitnej zákazke na dodanie tovarov Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy, sirupy, ostatné trvanlivé výrobky“ a  je archivovaná u Kupujúceho ako súčasť dokumentácie o tejto zákazke. Tieto dokumenty (tzn. súťažné podklady a ponuka) sú obom zmluvným stranám známe, boli zmluvnými stranami navzájom odovzdané a obe zmluvné strany ich považujú za súčasť tejto Dohody.

Článok III.

Predmet rámcovej dohody

3.1 Predmetom tejto Dohody je dodávka tovaru Predávajúcim a to **Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy, sirupy, ostatné trvanlivé výrobky“** (ďalej len „tovar"), uvedeného v prílohe č. 1 tejto Dohody, ktorá je jej neoddeliteľnou súčasťou, vrátane služieb súvisiacich s dopravou na miesto dodania prepravnými prostriedkami Predávajúceho a spôsobom v súlade s príslušnými platným právnymi a hygienickými predpismi, vyložením tovaru do skladu na mieste určenia, na základe objednávok Kupujúceho a za podmienok, uvedených v tejto Dohode a príslušnej objednávke Kupujúceho a záväzok Kupujúceho riadne objednaný tovar prevziať a zaplatiť zaň Predávajúcemu dohodnutú cenu, podľa platobných podmienok dohodnutých v tejto Dohode.

3.2 Množstvá uvedené v prílohe č.1 sú množstvá len predpokladané počas trvania Dohody a Kupujúci je oprávnený objednať si väčšie, resp. menšie množstvo tovaru a to na základe jeho aktuálnych potrieb, resp. aj dodávku tovaru (príbuzného sortimentu), ) neuvedeného v prílohe č. 1 ktorý bude v dobe objednávky v platnom cenníku Predávajúceho v súlade so Zákonom o verejnom obstarávaní. Predpokladaná frekvencia dodávok tovaru: vybrané potraviny denne, ostatné podľa potreby Kupujúceho.

3.3 Predávajúci je povinný v zmysle tejto Rámcovej dohody dodávať tovar, ktorý zodpovedá Slovenským technickým normám a/alebo normám EÚ a je výlučne **v 1.akostnej triede**. Predávajúci je povinný dodávať všetky svoje plnenia Kupujúcemu zodpovedne, riadne a

včas, odborne, hospodárne a s náležitou starostlivosťou.

3.4 Komunikácia medzi Zmluvnými stranami bude prebiehať výlučne v slovenskom jazyku a

prostredníctvom na to určených e-mailových adries resp. prostredníctvom na to určeného osobitného telefonického kontaktu uvedených v tejto Rámcovej dohode.

Článok IV.

Doba platnosti rámcovej dohody

1. Táto Dohoda sa uzatvára na dobu určitú, v trvaní **12 mesiacov odo dňa od 01.09.2019** alebo do vyčerpania finančného limitu predpokladanej hodnoty Dohody ......................... EUR s DPH (doplní Predávajúci podľa svojej ponuky), podľa toho, ktorá skutočnosť nastane skôr.
2. Tovar bude Predávajúcim dodávaný priebežne, počas doby plnenia Dohody, na základe objednávok Kupujúceho.

4.3 Kupujúci bude objednávku realizovať Predávajúcemu telefonicky na číslo, uvedené v tejto Rámcovej dohode.

Článok V.

Cena tovaru

1. Kupujúci za Predávajúcim riadne dodaný, odovzdaný a Kupujúcim prevzatý tovar, podľa podmienok dohodnutých v tejto Dohode, zaplatí Predávajúcemu cenu podľa tohto článku Dohody.
2. Celková maximálna zmluvná cena predmetu plnenia za obdobie trvania rámcovej dohody:

Cena bez DPH ................................................................................€

Celková cena za predmet plnenia s DPH.........................................€

**DOPLNÍ UCHÁDZAČ PODĽA VÝSLEDKOV EL. AUKCIE**

**\*V prípade, ak je Predávajúci identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Predávajúci nebude pri plnení Dohody fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Kupujúci nie je zdaniteľnou osobou a v tomto prípade je registrovaný pre DPH podľa § 7 a/alebo § 7a zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z..**

**/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/**

1. Cena je stanovená dohodou zmluvných strán ako maximálna cena v súlade so zákonom NR SR č. 18/1996 Z. z. o cenách v znení neskorších predpisov a vychádzajú z ponuky Predávajúceho predloženej do zákazky, ktorá predchádzala uzatvoreniu tejto Dohody.
2. Ceny jednotlivých položiek tovaru sú uvedené ako maximálne jednotkové ceny v štruktúrovanom rozpočte ceny - cenníku (ďalej aj ako „cenník"), ktorý tvorí prílohu č. 1 tejto Dohody.
3. Maximálne jednotkové ceny tovaru obsahujú všetky náklady Predávajúceho, ktoré mu vnikli v súvislosti s dodaním tovaru Kupujúcemu (napr. vrátane dodávky na miesto dodania, vykládky tovaru, príslušných daní a iných platieb, náklady na balenie a pod.) Sadzba DPH bude účtovaná v súlade so všeobecne platnými predpismi v čase fakturácie.
4. Kupujúci je oprávnený realizovať prieskum trhu za účelom aktualizácie ceny tovaru, za ktorú by bolo možné tovar aktuálne kúpiť na trhu. Takýto prieskum trhu musí byť realizovaný minimálne prostredníctvom troch ponúk na jednotlivé položky tovaru. Cena za jednotlivé položky tovaru sa určí ako priemerná cena medzi troma najnižšími cenami zistenými na trhu.
5. Maximálne jednotkové ceny v zmysle bodu 5.4 tohto článku je možné meniť (upravovať smerom nahor) len na základe uzavretého dodatku k tejto Dohode v prípade zmeny colných a daňových predpisov.
6. V prípade, ak počas platnosti tejto Dohody prestane byť ktorýkoľvek z tovarov uvedených v prílohe č.1 k tejto Dohode vyrábaný, resp. zmení sa jeho zloženie, prípadne gramáž a pod. , je Kupujúci oprávnený požadovať od Predávajúceho a Predávajúci povinný dodať Kupujúcemu tovar najviac podobný (zložením, váhou a pod.) pôvodne dodávanému tovaru. Cena za takýto tovar bude určená v súlade s ods.5.6 tohto článku.
7. Predávajúci sa zaväzuje kupujúcemu znížiť jednotkové ceny za dodávku tovaru kedykoľvek počas trvania tejto Dohody , a to v prípade preukázateľného zníženia jednotkových cien tovaru na trhu o 10% a viac oproti cenám uvedeným v prílohe č. 1 tejto dohody, na základe uzavretého dodatku k tejto Dohode. Výška poníženej jednotkovej ceny za dodávku tovaru bude určená ako aktuálny priemer jednotkovej ceny za dodávku tovaru, určenej z troch najlacnejších ponúk získaných v rámci prieskumu trhu, ktorý vykoná kupujúci počas trvania tejto dohody podľa ods. 5.6 tohto článku.
8. V prípade, že Predávajúci nebol pred uzatvorením Rámcovej dohody platiteľom DPH a stane sa ním po uzatvorení Rámcovej dohody, nemá nárok na zvýšenie ceny o hodnotu DPH.

Článok VI.

Podmienky dodávky a odberu tovaru

1. Predávajúci bude dodávať Kupujúcemu a Kupujúci bude od Predávajúceho odoberať po dobu trvania tejto Dohody tovar uvedený v čl. III. tejto Dohody. Konkrétne množstvo a druh tovaru bude uvedený v objednávkach Kupujúceho, ktoré budú realizované telefonicky, prípadne e-mailom. V prípade, ak Predávajúci po obdržaní Objednávky zistí, že nebude schopný z akýchkoľvek dôvodov na jeho strane dodať tovar podľa objednávky, je povinný túto skutočnosť bezodkladne oznámiť Kupujúcemu.

6.2 Pri dodávaní potravín, sa uplatní nasledovný postup:

6.2.1 predávajúci je povinný dodať kupujúcemu kvalitný a nezávadný tovar bez

 vlhkosti a porušenia obalu.

6.2.2 na účel posúdenia kvality dodávaného tovaru predávajúci prehlasuje podpisom tejto Dohody , že vlastní potvrdenie o zapísaní prevádzkarne predávajúceho do zoznamu Štátnej veterinárnej a potravinovej správy SR, preukazujúci súhlas štátneho orgánu so skladovaním a distribúciou potravín a osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR, ktoré kedykoľvek na požiadanie Kupujúcemu musí predložiť Kupujúcemu . V prípade, ak dodávku tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky Kupujúcemu, najneskôr do 3 dní od účinnosti tejto Dohody.

Predávajúci zároveň podpisom tejto Dohody prehlasuje, že jeho prevádzka spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie, tieto potvrdenia je Predávajúci povinný predložiť kedykoľvek počas trvania tejto Dohody Kupujúcemu na vyžiadanie. V prípade, ak Predávajúci nepredloží požadované v stanovenej lehote Kupujúcim, ktorá nesmie byť kratšia ako 5 kalendárnych dní , je to považované za podstatné porušenie Rámcovej dohody a Kupujúci má právo odstúpiť od tejto Dohody.

6.2.3 V prípade ak predávajúci nedokáže v čase objednávky dodať kupujúcemu požadované balenie niektorej z položiek predmetu tejto dohody, uvedených v Prílohe č. 1 k tejto dohode, môže požadované balenie nahradiť možným prípustným balením maximálne ± 20% z pôvodného balenia, pričom cena za možné prípustné balenie bude vypočítaná z ceny za mernú jednotku príslušnej položky predmetu tejto dohody uvedenej v Prílohe č. 1 tejto dohody.

6.2.4 Pokiaľ v priebehu platnosti tejto Dohody si kupujúci objedná na základe objednávky konkrétne balenie tovaru s požadovaným určitým množstvom na jedno balenie, Predávajúci je povinný dodať Kupujúcemu takéto objednané balenie v množstve a objeme na jedno balenie v akom si ho Kupujúci objednal, a nie v menších baleniach , v súhrnne však spolu v množstve podľa objednávky . V prípade, ak dodá Predávajúci požadované množstvo tovaru v menších baleniach ale spolu v požadovanom množstve bez súhlasu Kupujúceho, vyhradzuje si Kupujúci právo neprijať takýto tovar a žiadať dodanie správneho balenia tovaru, alebo zaplatiť za dodaný tovar cenu uvedenú v prílohe č. 1 tejto Dohody vo výške aká je uvedená pri tovare a balení (množstve v jednom balení), ktoré si objednal. V prípade, ak Predávajúci takto poruší povinnosť dodať tovar v požadovanom množstve na jedno balenie 3 krát po sebe, je to považované za podstatné porušenie Rámcovej dohody a Kupujúci má právo od tejto Dohody odstúpiť. Predávajúci má právo sa vyviniť z porušenia povinnosti v prípade, ak nastanú objektívne dôvody, pre ktoré nemohol dodať požadované balenie tovaru, a to z dôvodu, že sa preukázateľne prestalo takéto požadované balenie vyrábať. Preukázať túto skutočnosť je povinný Predávajúci.

* 1. Bezprostredne po dodaní tovaru bude podpísaný Dodací list, ktorý bude obsahovať minimálne označenie Predávajúceho, Kupujúceho, konkrétne označenie a množstvá dodaných tovarov, dátum dodania a prevzatia tovaru, meno a priezvisko odovzdávajúcej a preberajúcej osoby a ich vlastnoručné podpisy. Kópiu dodacieho listu je Predávajúci povinný priložiť k faktúre.
	2. Pri plnení tejto Dohody je Predávajúci povinný dodržiavať všetky platné právne predpisy Slovenskej republiky a Európskej únie, je povinný postupovať odborne a s vynaložením odbornej starostlivosti a počínať si tak, aby nedochádzalo k škodám.
	3. V prípade, ak bude tovar dodaný vo vratných obaloch (napr. prepravky), budú tieto vratné obaly vrátené pri nasledujúcej dodávke tovaru, ak sa Zmluvné strany nedohodnú inak.
	4. Predávajúci bude prevádzať na Kupujúceho vlastnícke práva k tovaru dodanému na základe objednávky a Kupujúci sa zaväzuje uhradiť Predávajúcemu cenu, dohodnutú s Predávajúcim a uvedenú a potvrdenú na dodacom liste a vystavenej faktúre, v súlade s touto Dohodou.
	5. Kupujúci nie je viazaný povinnosťou odobrať celé predpokladané množstvo tovaru, uvedené v prílohe č. 1 tejto Dohody. Predávajúci bude kupujúcemu fakturovať len objednané a prevzaté množstvo tovaru.
	6. Predávajúci sa zaväzuje odovzdať Kupujúcemu objednaný tovar v bezchybnom stave, v stanovenej lehote, na miesto a v množstvách určených v
	objednávke. Pri dodaní objednaného tovaru Predávajúci odovzdá
	dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca Predávajúceho i Kupujúceho. Pri plnení tejto Dohody sa Predávajúci zaväzuje dodržiavať príslušné právne predpisy, hygienické a technické normy súvisiace s plnením tejto Dohody.
	7. Predávajúci zodpovedá za kvalitu dodaného tovaru, ich balenie, označovanie, prepravu atď, ktoré musia byť v súlade so zákonom NR SR č. 152/1995 Z. z. o potravinách v znení neskorších predpisov, Potravinovým kódexom a s ostatnými platnými právnymi predpismi Slovenskej republiky a Európskej únie týkajúcich sa predmetu tejto Dohody.
	8. Pravidlá pre zmenu subdodávateľov počas plnenia Dohody:

6.10.1. Kupujúci vyžaduje v súlade s § 41 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov v platnom znení, aby úspešný uchádzač- Predávajúci v Dohode najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Za týmto účelom (ak budú využití subdodávatelia) vyplní Predávajúci prílohu k Dohode – Zoznam subdodávateľov. Ak túto prílohu nevyplní, má sa za to, že subdodávky nevyužíva.

6.10.2. V prípade, ak sa počas trvania tejto Dohody rozhodne Predávajúci využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je Predávajúci povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Kupujúcemu zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).

6.10.3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Kupujúci právo odstúpiť od tejto Dohody a má nárok na zmluvnú pokutu vo výške 1000 € za každé porušenie ktorejkoľvek z vyššie uvedených povinností a to aj opakovane.

6.10.4. Predávajúci berie na vedomie, že Kupujúci (ako verejný obstarávateľ) nesmie uzavrieť Dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

6.10.5. Ak sa Predávajúci počas trvania tejto Dohody rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Predávajúci oznámi Kupujúcemu, že sa rozhodol využiť subdodávateľa alebo zmeniť niektorého z dovtedy uvedených subdodávateľov.

Článok VII.

Podmienky odovzdania a prevzatia tovaru a zodpovednosť za vady

1. Miesto odovzdania a prevzatia tovaru je uvedené v záhlaví tejto Dohody, prípadne môže byť spresnené v objednávke.

7.2 Predmetné potraviny - upravené strukoviny, oleje, ryža, pšeničná múka, cukor, koreniny, cestoviny, káva, čaj, detská výživa, droždie budú dodávané podľa telefonickej objednávky, ktorá bude uskutočnená deň vopred do 11,00 hod. Predávajúci sa zaväzuje doručiť objednaný tovar denne do skladových priestorov školskej jedálne v časovom rozmedzí 06,00 - 11,00 hod ( čas dodania bude upresnený pri objednávke). Predávajúci sa zaväzuje, prípade potreby dodať tovaru aj v sobotu.

7.3 Tovar musí mať pred sebou minimálne tri štvrtiny záručnej doby. Tovar musí byť dodávaný v 1. akosti, kvalite, s dokladmi zodpovedajúcimi platným právnym predpisom, veterinárnym a hygienickým normám, tovar musí spĺňať požiadavky Zákona č. 152/1995 Z.z o potravinách v znení neskorších predpisov. Tovary musia byť prepravované v hygienicky nezávadných obaloch, nie vákuovo balené.

7.4 Predávajúci zabezpečí dodávku objednaného tovaru motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením.

7.5. Kupujúci ( resp. osoba preberajúca tovar za Kupujúceho) je pri prevzatí tovaru povinný prekontrolovať jeho úplnosť, kompletnosť, balenie a svojim podpisom na dodacom liste túto skutočnosť potvrdiť. V prípade akýchkoľvek vád tovaru resp. nesúladu dodávky s údajmi na dodacom liste, je Kupujúci povinný túto skutočnosť ihneď pri preberaní tovaru u Predávajúceho reklamovať a uviesť nedostatky na dodacom liste. Ich akceptovanie Predávajúci potvrdí na dodacom liste svojim podpisom. Bezchybnosť dodávky potvrdzuje Kupujúci Predávajúcemu podpisom dodacieho listu.

7.6 Ak pri prevzatí tovaru zistí Kupujúci, že ide o nekompletnú dodávku objednaného tovaru, nezodpovedajúceho dohodnutej kvalite, resp. neoznačeného, poškodeného, s nevyhovujúcim dátumom spotreby a pod. a túto skutočnosť potvrdí na dodacom liste aj Predávajúci (osoba odovzdávajúca tovar Kupujúcemu), Predávajúci je povinný dodaný tovar vymeniť v lehote uvedenej v ods.7.5 tohto článku, ak sa zmluvné strany nedohodnú inak. Predávajúci (osoba odovzdávajúca tovar Kupujúcemu) nesmie bezdôvodne odoprieť podpísanie dodacieho listu v prípade, ak Kupujúci reklamuje tovar. V prípade, ak Predávajúci (osoba odovzdávajúca tovar Kupujúcemu) nesúhlasí s reklamáciou Kupujúceho uvedie túto skutočnosť v dodacom liste a následne je štatutárny zástupca Predávajúceho povinný vyjadriť sa písomne (mailom) k reklamácii do 24 hodín odo dňa podpísania dodacieho listu Kupujúcim.

* 1. V prípade, ak predmetom reklamácie bude tovar, ktorý má byť Kupujúcim použitý v deň dodania, je Predávajúci povinný tento tovar vymeniť za bezvadný v lehote do 1 hodiny od okamihu uplatnenia reklamácie – uvedenú lehotu je nutné dodržať vzhľadom k tomu, že z dodaného tovaru sa začína variť bezprostredne po jeho dodaní. V prípade, ak predmetom reklamácie bude tovar, ktorý má byť Kupujúcim použitý v iný deň, ako je deň dodania, je Predávajúci povinný tento tovar vymeniť za bezvadný v lehote do nasledujúceho dňa do 8:00 hod po dni uplatnenia reklamácie, pokiaľ sa zmluvná strany nedohodnú inak.
	2. Vzhľadom k tomu, že u niektorých tovarov je možné zistiť ich kvalitu (resp. či nie sú „pokazené“) až po ich otvorení/rozbalení – ktoré sa uskutoční až v deň ich použitia, je Kupujúci oprávnený takéto vady tovaru – ktoré mohol zistiť až po otvorení/rozbalení obalu tovaru reklamovať bezodkladne po zistení takejto vady a Predávajúci je povinný tento tovar vymeniť za bezvadný v lehote do 1 hodiny od prijatia uplatnenia reklamácie.
	3. Vady dodávky tovaru musia byť do vystavenia faktúry Predávajúcim odstránené. Kupujúci bude akceptovať iba faktúru za dodávku bezchybného tovaru v súlade s objednávkou.
	4. Kontaktné osoby pre účely tejto Dohody sú uvedené v záhlaví Dohody. V prípade, ak dôjde k zmene týchto osôb, je dotknutá zmluvná strana povinná oznámiť túto zmenu bezodkladne druhej zmluvnej strane písomne (resp. mailom).

Článok VIII.

Platobné podmienky a fakturácia

1. Finančné plnenie uskutoční kupujúci na základe faktúr, vystavených Predávajúcim 2 x mesačne v súlade s platnými právnymi predpismi. Kupujúci neposkytuje žiaden preddavok ani zálohovú platbu.
2. Ceny za jednotlivé tovary sú uvedené v prílohe č.1 a sú stanovené v súlade so zákonom č. 18/1996 Z. z. o cenách v platnom znení a v súlade s ponukou Dodávateľa predloženou vo verejnej súťaži, ktorá predchádzala uzatvoreniu tejto Dohody. Ceny môžu byť menené jedine v súlade a spôsobom určeným v čl.V ods.5.6 a nasl. tejto Dohody. Sadzba DPH bude účtovaná v súlade so všeobecne platnými predpismi v čase fakturácie.

8.3 V prípade požiadavky Kupujúceho na iné produkty z obchodnej ponuky Predávajúceho (príbuzný sortiment), ktorý nie je neuvedený v prílohe č. 1, sa cena za jednotlivé tovary určí ako násobok všeobecnej platnej jednotkovej ceny tovaru uvedeného v cenníku Predávajúceho platného v čase objednávky a počtu jednotiek tovaru uvedených v objednávke.

8.4 Pre účely tejto Dohody sa za všeobecne platnú jednotkovú cenu tovaru považuje cena uvedená v cenníkoch predávajúceho dostupných v jeho obchodných prevádzkach v rámci SR alebo zverejnená na web stránkach Predávajúceho, nie však vyššia ako cena odporúčaná výrobcom tovaru pre slovenský trh.

* 1. Predávajúci bude vystavovať a doručovať Kupujúcemu faktúry **2 x mesačne a to za riadne a včas dodaný tovar v danom mesiaci,** pričom druhá faktúra v danom kalendárnom mesiaci musí byť Kupujúcemu doručená najneskôr v posledný deň kalendárneho mesiaca. Faktúra bude doručená Kupujúcemu na miesto dodania tovaru. Pokladom pre vystavenie faktúry a jej súčasťou budú dodacie listy potvrdené osobou, ktorá tovar prevzala. Fakturovaný bude vždy len skutočne dodaný a prevzatý tovar.
	2. Každá faktúra je splatná 30 dní odo dňa jej doručenia Kupujúcemu.
	3. Každá faktúra musí mať náležitosti daňového dokladu. Ak faktúra nebude úplná alebo bude obsahovať nesprávne údaje, vrátane príloh k faktúre, bude takáto faktúra Predávajúcemu vrátená. Ak Predávajúci po vrátení faktúry predloží opravenú faktúru, v takom prípade začne plynúť nová 30 dňová lehota splatnosti faktúry po jej opätovnom doručení Kupujúcemu.
	4. Kupujúci uhradí Predávajúcemu faktúry bezhotovostne v lehote splatnosti na bankový účet Predávajúceho uvedený v záhlaví tejto Dohody.
	5. V prípade omeškania Kupujúceho s úhradou faktúry je Predávajúci oprávnený požadovať od Kupujúceho úrok z omeškania vo výške 0,01% z dlžnej sumy za každý aj začatý deň omeškania.

Článok IX.

Sankcie

9.1 V prípade, ak Predávajúci:

a) nedodá tovar v kvalite alebo množstve alebo v lehote požadovanej Kupujúcim v súlade s touto Dohodou

b) nezabezpečí výmenu reklamovaného tovaru v lehote uvedenej v tejto Dohode

c) poruší povinnosť uvedenú v čl. VII ods.7.6 tejto Dohody

má Kupujúci nárok na zmluvnú pokutu a Predávajúci je povinný uhradiť Kupujúcemu zmluvnú pokutu vo výške 100 € za každé takéto porušenie tejto Dohody. Pokuta je splatná dňom doručenia výzvy na úhradu zmluvnej pokuty Predávajúcemu. Túto zmluvnú pokutu je Kupujúci oprávnený jednostranne si započítať s cenou, ktorú má vyplatiť Predávajúcemu na základe faktúry v zmysle tejto Dohody.

**Článok X.**

Zánik rámcovej dohody

10.1 Táto Dohoda môže byť pred uplynutím doby jej trvania ukončená vzájomnou písomnou dohodou oboch zmluvných strán, výpoveďou alebo odstúpením od Dohody.

10.2 Ktorákoľvek zmluvná strana môže túto Dohodu vypovedať i bez udania dôvodu. Výpoveď musí byť písomná a výpovedná lehota je 3 mesiace. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď doručená druhej zmluvnej strane.

10.3 Vypovedanie tejto Dohody neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto Dohody pred podaním výpovede.

10.4 Predávajúci aj Kupujúci môžu odstúpiť od tejto Dohody z dôvodov uvedených v ods. 10.5 a 10.6 tohto článku. Nároky na náhradu spôsobenej škody nie sú odstúpením od plnenia tejto Dohody dotknuté. Odstúpenie od tejto Dohody je účinné dňom jeho doručenia druhej zmluvnej strane.

10.5 Predávajúci môže od tejto Dohody odstúpiť, ak Kupujúci mešká s úhradou jednotlivých faktúr o viac ako 60 dní odo dňa od ich splatnosti.

10.6 Kupujúci môže od tejto Dohody odstúpiť, ak Predávajúci:

 a) stratí spôsobilosť dodávať tovar podľa tejto Dohody (napr. zánik právnickej osoby a pod.),

 b) ak bol na majetok Predávajúceho vyhlásený konkurz, alebo ak vstúpil do likvidácie,

 c) Dodávateľ v rozpore s ustanoveniami tejto Dohody zastavil vykonávanie predmetu Dohody alebo inak prejavuje svoj úmysel nepokračovať v plnení tejto Dohody,

 d)Predávajúci bez predchádzajúceho súhlasu Kupujúceho prevedie všetky alebo niektoré práva a záväzky vyplývajúce z tejto Dohody na tretie osoby,

 e) Predávajúci poruší svoju povinnosť uvedenú v čl. VI. ods. 6.10 tejto Dohody

f) z dôvodov uvedených v čl. VI. ods. 6.2.2. a bodu 6.2.4. tejto Dohody.

g) predávajúci nedodrží niektoré z ustanovení čl. VII. ods. 7.3, tejto Dohody

Článok XI.

Záverečné ustanovenia

11.1 Dohoda je vyhotovená v piatich rovnopisoch, z ktorých Kupujúci obdrží 3 vyhotovenia a Predávajúci obdrží 2 vyhotovenia.

11.2 Táto Dohoda   nadobúda platnosť dňom jej podpisu oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude Dohoda zverejnená v súlade s § 47a ods. 1 zákona č. 40/1964 Zb. Občianskeho zákonníka v platnom znení.

11.3 Zmluvné strany sa dohodli, že všetky písomnosti týkajúce sa tejto Dohody sa budú doručovať poštou doporučene na adresu sídla uvedenú v záhlaví tejto Dohody, pokiaľ druhá Zmluvná strana neoznámi inú adresu pre doručovanie. Písomnosti odoslané doporučene poštou sa považujú za doručené aj v prípade odmietnutia prevzatia zásielky adresátom alebo vrátenia zásielky ako neprevzatej v odbernej lehote, a to dňom odmietnutia prevzatia zásielky adresátom alebo dňom vrátenia neprevzatej zásielky späť odosielateľovi, bez ohľadu na to, či sa adresát o uložení zásielky na pošte dozvedel.

11.4Dohodu je možné na základe vzájomnej dohody doplniť alebo zmeniť formou písomného dodatku, ktorý bude tvoriť neoddeliteľnú súčasť tejto Dohody.

11.5 Zmluvné strany vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Trenčíne, dňa.............. V ............... dňa..............

.......................................... ................................................

 Kupujúci Predávajúci

**Príloha č. 1: Kalkulácia ponukovej ceny uchádzača - cenník**

**DOPLNÍ UCHÁDZAČ PODĽA PRÍLOHY K SAMOSTATNÉMU SÚPISU NÁVRHOV NA PLNENIE KRITÉRIÍ (A. Príloha č. 1) A PODĽA VÝSLEDKOV ELEKTRONICKEJ AUKCIE**

**Príloha č. 2 Zoznam subdodávateľov** (uchádzač doplní v prípade, že bude využívať subdodávateľov v tejto zákazke)